મ્યાનમારમાં હમણા નવેમ્બર માસમાં યોજાયેલી ચૂંટણીઓમાં મુસ્લિમોને ભાગ લેવા પર પ્રતિબંધ લાદી દેવામાં આવ્યો હતો. ચૂંટણીઓમાં એકસો કરતા વધુ ઉમેદવારોએ ફોર્મ ભર્યા હતા. જે તમામ રદ્દ કરી દેવામાં આવ્યા હતા. આશ્ચર્યની વાત એ છે કે આમાંથી ૮૮ ઉમેદવારોએ અગાઉની ચૂંટણીઓમાં ભાગ લીધો હતો. જેમાંથી પાંચ ઉમેદવારો જીતીને સાંસદ પણ બન્યા હતા. આ વખતની ચૂંટણીમાં વિરોધ પક્ષના આંગ સાંગ સૂકી પણ એવી જાહેરાત કરી ચૂકયા હતા કે તેમનો પક્ષ કોઈ જ મુસ્લિમ ઉમેદવારને ટીકીટ નહીં આપે. અહીંના બૌદ્ધ નેતા યુ વીર અથો તથા બૌદ્ધ ભિક્ષુ અશીન વિરાથુ સતત જનતાને સમજાવી રહ્યા છે કે જો તેઓ હજુ નહીં જાગે તો તેમનું અસ્તિત્વ ખતમ થઈ જશે. લાખો લોકો તેમનાં ભકતો, સમર્થકો છે. જનતાની ધીરજ ખૂટી ગઈ છે. લોકો એટલી હદ સુધી ભડકી ગયા છે કે દુનિયામાં સૌથી શાંતિપ્રિય મનાતા બૌદ્ધ ભિક્ષુઓએ પણ હથિયાર ઉઠાવી લીધા છે.